કોઇપણ બ્રાન્ડને સરળતાથી ઓળખવી હોય તો તેના લોગોને કારણે ઓળખાઈ જતી હોય છે. અત્યારસુધીમાં આપણે ઘણી પ્રોડક્ટ્સ કે કંપનીઓના લોગો સાથે પરિચિત છીએ. પરંતુ કર્ણાટક રાજ્યની તેમજ દેશની IT રાજધાની બેંગલુરુ શહેર પાસે હવે પોતાની આગવી ઓળખ આપતો એક લોગો આવી ગયો છે. અત્યારસુધી નેધરલેન્ડ્સના એમ્સટરડેમ અને અમેરિકાના ન્યૂયોર્ક જેવા શહેરો પાસે જ પોતાનો આગવો લોગો હતો અને હવે ભારતના બેંગલુરુ પાસે પણ આવી ઓળખ આવી ગઈ છે.